**Virolainen musiikki soi: jazzyhtye MiaMee Musiikkitalon Klubissa 14. lokakuuta**

Virolainen musiikki soi -klubit Helsingin Musiikkitalon Klubissa jatkuvat. Lokakuun tapahtumassa 14.10. esiintyy MiaMee, joka on virolaislaulajatar **Liina Saaren** tuotantoa esittävä jazzyhtye. Yhtyeeseen kuuluvat **Taavi Kerikmäe** (koskettimet), **Mart Soo** (kitara), **Ahto Abner** (rummut) ja turkkilais-ruotsalainen sellisti-laulaja **Anni Elif Egecioglu**.

MiaMee-yhtyeen jäsenet ovat jazzmaailmassa jo paikkansa lunastaneita muusikkoja. Kepeän kuoren alta paljastuu tummia sävyjä, Viron parhaita instrumentalisteja ja voimakkaita elektrobiittejä. MiaMeen musiikki liukuu niin taitavasti yli eri melodioiden, että sitä on kutsuttu myös Viron Emiliana Torriniksi ja Björkiksi. Esikoisalbumi *Some Other Me* on saanut vain hyvää ja erittäin hyvää palautetta:

“*Liina Saar on ollut jo vuosia yksi Viron kauneimman soinnin omaavia laulajia. Hänen tumma ja savuinen äänensä sopii kuin nakutettu jazziin, ja kuten*Some Other Me*-levy todistaa, myös muihin tyylilajeihin. Hyvin monipuolisesti eri tyylejä sisältävän levyn perusvire on lyyrisen autobiografinen*” – Sander Udikas, Muusika

“*Liina Saaren erityinen nuotti hänen laulaessaan englanniksi tuntuu jotenkin jumalalliselta ja Kerikmäe-Soo-duo toimii todella hyvin*.” – Ivo Heinloo, Sirp

*“*

*MiaMeen rinnastaminen Emiliana Torriniin ei johdu pelkästään Liina Saaren äänestä, vaan musiikissa vallitsevasta kontrastista pehmeän ja suloisen ja voimakkaan ja sähäkän välillä. Kevyen lapsellinen laulu on täynnä jylhää runollisuutta ja energiaa.*”  – Tiiu Laks, kultuur.err.ee

Kuuntele ja tykkää:

[soundcloud.com/miameemusic](https://soundcloud.com/miameemusic)

[www.facebook.com/MiaMeeMusic](https://www.facebook.com/MiaMeeMusic)

Marraskuun klubissa ke 18.11. esiintyy Estonian Voices, jazzlaulajatar **Kadri Voorandin** johtama a capella yhtye, joka esittää jazz-, folk- ja pop-vaikutteista musiikkia – enimmäkseen omia sävellyksiään ja sovituksiaan, mutta myös tunnettuja maailmanlaajuisia hittejä.

Estonian Voices sai hopeaa Tampereen Sävel -festivaalin kansainvälisessä yhtyelaulukilvassa sähköisesti vahvistettujen yhtyeiden sarjassa. Kokoonpanoon kuuluvat Kadri Voorandin (altto) lisäksi **Maria Väli** (sopraano), **Mikk Dede** (tenori), **Arno Tamm** (baritoni), **Mirjam Dede** (sopraano), **Aare Külama** (basso).

Lisätietoja:

http://www.viro-instituutti.fi/tapahtumia/Musiikkiklubi-lokakuu.html

http://www.viro-instituutti.fi/tapahtumia/Musiikkiklubi-marraskuu.html

Vuosi 2015 on Virossa nimetty musiikin vuodeksi. Tarkoituksena on nostaa Viron monipuolinen musiikkielämä huomion keskipisteeksi, esitellä musiikin tekijöitä ja esittäjiä, lisätä kiinnostusta musiikkia kohtaan ja tehdä siitä merkittävämpi osa ihmisten elämää. Musiikilla välitetyt viestit ovat ymmärrettäviä kansallisuudesta ja kielestä riippumatta. Sen takia vuosi 2015 merkitsee myös virolaisten artistien ja yhtyeiden suurempaa näkyvyyttä Suomessa.

Virolaisen musiikin klubit järjestävät Viro-instituutti, Viron suurlähetystö, Tuglas-seura, Viljandin Ystävät, Suomen Viro-yhdistysten liitto ja Helsinki-Tallinna-seura.

Lisätietoja:

Grete Ahtola / Viro-instituutti

Eesti Maja - Viro-keskus

Suvilahti, Sörnäisten rantatie 22

00540 Helsinki

grete@viro-instituutti.fi

puh. +358 9 669805

[www.viro-instituutti.fi](http://www.viro-instituutti.fi/)